Vermikompost
**Vermi, nieje to zlé,** je spôsob rozkladu organického odpadu na použiteľnú hmotu s využitím dážďoviek. Vermikompostovanie je považované za najpokročilejšiu metódu kompostovania. Vermikompostovanie nezahŕňa fázu rozkladu s vysokou teplotou hmoty, tej sa treba vyhnúť. Spracovaný kompost je bez toxických prímesí je použiteľný ako hnojivo.

Podľa niektorých zdrojov vermikompostovanie odstraňuje patogény z kompostovanej hmoty. Rovnaký zdroj uvádza: „*vermikompost má v porovnaní s klasickým kompostom výrazne lepšie vlastnosti. Je bohatý na živiny, ale tiež obsahuje vysoko kvalitný humus, rastové hormóny, enzýmy a látky, ktoré sú schopné chrániť rastliny pred škodcami a chorobami.*" Chovy tzv. kalifornských dážďoviek (*Eisenia andrei*) je potrebné uchovávať v stabilnej teplote od 10 do 30 °C. Aj cez zimu je v malých chovoch kalifornských dážďoviek treba dopĺňať potravu.

Vermikompost možno rovnako vytvárať s bežným druhom dážďovka hnojná (*Eisenia foetida*). Cez zimu je potrebné vo vonkajších premŕzajúcich nádobách vybrať dážďovky a dať ich prezimovať do vedra so zeminou (do pivnice), alebo vypustiť do voľnej prírody. Rozoznávanie oboch druhov je ťažké, pretože medzidruhové rozdiely medzi *Eisenia andrei* a *Eisenia foetida* sú malé. Dochádza často k zámene. Druh *Eisenia foetida* a *Eisenia hortensis* sú bežné európske druhy a možno ich nazbierať.

Iný vhodný, ázijský druh dážďovky *Lumbricus rubellus* je tiež použiteľný, ale je rovnako nevhodný pre plytké komposty (prezimovanie) ako európske druhy.

Domáci vermikompostér
---------------------

Je niekoľko poschodová nádoba určená na kompostovanie domáceho organického odpadu hlavne pomocou kalifornských dážďoviek. Vermikompostér sa umiestňuje priamo do kuchyne alebo kamkoľvek do interiéru. Skladá sa z nádrže na tzv. dážďovkový čaj a niekoľkých vzájomne priepustných poschodí nad nádržkou, kde sa z bio odpadu stáva kompost, vermikompostér je potom uzavretý vekom s otvormi, kadiaľ môže do nádob prúdiť vzduch. Vermikompostér je vcelku jednoduché zariadenie, existujú rôzne DIY návody na jeho výrobu, alebo si ho možno rovno zakúpiť.

Čo je možné kompostovať vo vermikompostéri
------------------------------------------

Pri vermikompostovaní je dôležité prihliadať na zloženie odpadu, ktorý je kompostovaný. Pre správnu vlhkosť kompostu je dôležitá rovnováha uhlíkatých (ako napr. suché rastliny, tvrdé časti zeleniny, drevo, recyklovaný papier a pod.) a dusíkatých látok (zelené, čerstvé zložky, ktoré obsahujú vodu – ovocie, zelenina).

### Do vermikompostéra patrí

* šupy a zvyšky z ovocia a zeleniny
* vylúhovaný čaj, čajové vrecúška
* usadenina z kávy
* rozdrvené škrupiny z vajec
* škrupiny orechov
* hobliny, piliny
* papierová lepenku

### Do vermikompostéra nepatrí

* odpad živočíšneho pôvodu
* mliečne výrobky
* zvyšky mastných jedál, oleje, tuky
* príliš slané zvyšky jedál
* zvieracie výkaly

Referencie
----------

1. ↑  HANČ, Aleš. *VERMIKOMPOSTOVÁNÍ BIOODPADŮ (certifikovaná metodika)* [online]. Praha: Česká zemědělská univerzita v Praze, 2013, [cit. 2014-07-06]. Dostupné online. Archivované 2016-03-15 z originálu.
2. ↑  ekovesnice.cz
3. ↑  Vermikompostování: Když se o bioodpad starají vaše žížaly
4. ↑  vermikompostování
5. ↑  Veronica

Iné projekty
------------

Commons
* Spolupracuj na Commons Commons ponúka multimediálne súbory na tému **Vermikompostovanie**

Externé odkazy
--------------

* Biom.cz
* Thomas J. Barrett, propagátor vermikompostování
* Vermikompostér od urbalive ktorý vznikol spoluprácou dizajnéra Jána Pelca a českej firmy Plastia.
* kompostuj.me (Občianske združenie, ktoré robí osvetu kompostovania v rámci SR)

Zdroj
-----

*Tento článok je čiastočný alebo úplný preklad článku Vermikompost na českej Wikipédii.*